權益變動表

權益變動表係財務報表中嘅一個報表。

定義
權益變動表通過呈現股本同各項儲備嘅變動，詳細咁說明一間企業或者機構喺某個一會計期間嘅所有者權益嘅變化。所有者權益又叫股東權益，包括股本同各種儲備。權益變動表須要就股本同每一種儲備嘅變化，逐一披露。

要素
股東權益喺會計期間嘅變動包括以下要素：
 會計期間屬於股東嘅淨損益
 股本儲備嘅增減
 支付畀股東嘅股息
 直接喺權益中確認嘅收益同／或損失
 會計政策變更對權益嘅影響
 糾正前期誤差嘅影響

目的
權益變動表有助於財務報表使用者識別導致會計期間所有者權益發生變化嘅因素。雖然使用者可以喺資產負債表中睇到股東儲備嘅變動，但權益變動表披露咗有關股權儲備嘅重要信息，伊啲信息係冇喺財務報表嘅其他地方單獨顯示，咁做可以幫助使用者了解股權儲備變動嘅性質。伊類信息嘅示例包括期內嘅股本發行同贖回、會計政策變更同前期差錯更正嘅影響、損益表外確認嘅收益同損失，股息宣佈以及喺會計期間發行嘅紅股。

財務報表
 損益表
 資產負債表
 現金流量表

會計